DA Den Europæiske Unions Tidende CE 78/744

(2004/C 78 E/0792)

SKRIFTLIG FORESPØRGSEL E-2494/03

af Christopher Huhne (ELDR) til Kommissionen

(25. juli 2003)

Om: Pensioner

1. Kan Kommissionen vurdere, hvor stor en del af hver enkelt medlemsstats befolkning i pensionsalderen der modtager en pension baseret på en bidragsbaseret eller privat pensionsordning?

2. Kan Kommissionen anslå, hvor stor en del af hver enkelt medlemsstats erhvervsaktive befolkning der for øjeblikket bidrager til en bidragsbaseret privat eller offentlig pensionsordning?

3. Kan Kommissionen anslå, hvor mange private bidragsbaserede pensionsordninger i hver enkelt medlemsstat der for øjeblikket erklærer, at de er ude af stand til at opfylde deres nuværende forpligtelser på finansmarkedernes nuværende niveau?

Svar afgivet på Kommissionens vegne af Anna Diamantopoulou

(26. august 2003)

Den fælles rapport fra Kommissionen og Rådet om tilstrækkelige og bæredygtige pensioner, der blev vedtaget i marts 2003 (1), indeholder i tabel 3 (side 31-32) oplysninger fra medlemsstaternes myndigheder om private pensionsordningers betydning, først og fremmest i form af arbejdsmarkedspensioner. Tabellen giver for de fleste medlemsstaters vedkommende oplysninger om andelen af arbejdstagere, der indbetaler til private pensionsordninger, og antallet af pensionister, der modtager ydelser fra sådanne ordninger.

Desuden er Eurostat er begyndt at indsamle data om aktive medlemmer, medlemmer med opsatte rettigheder og pensionerede medlemmer (2) af selvstændige pensionsfonde. Tallene gælder for situationen i 2001:

Antal aktive medlemmer Antal medlemmer med opsatte rettigheder Antal pensionsmodtagere Belgien 269 835 56 631 67609 Danmark 11 404 NA 10337 Tyskland NA NA NA Spanien (2000) (3) 3 928 682 931940 134967 Irland NA NA NA Italien (3) 1 811 022 NA 118050 Luxembourg NA NA NA Nederlandene (2000) 5 140 000 6 247000 1 968 000 Østrig 325 713 NA 39658 Portugal (3) 283 244 NA 112813 Finland 75 071 33 665 45541 Sverige 427 119 339048 133620 Det Forenede Kongerige NA NA NA

Kommissionen har ikke oplysninger om antallet af private bidragsbaserede pensionsordninger i hver enkelt medlemsstat, der i øjeblikket ikke er i stand til at opfylde deres nuværende forpligtelser på finansmarkedernes nuværende niveau. Europa-Parlamentets og Rådets direktiv om arbejdsmarkedsorienterede pensionskassers aktiviteter, som nyligt er blevet vedtaget, og som træder i kraft to år efter offentliggørelse i Den Europæiske Unions Tidende, indeholder en række bestemmelser, der skal sikre, at pensionsordninger vil være i stand til at opfylde deres forpligtelser over for medlemmerne. Det sikrer også et effektiv system til overvågning af forsigtighedskravene.

(1) Findes på adressen: http://europa.eu.int/comm/employment_social/soc-prot/pensions/index_en.htm.

(2) Antal aktive medlemmer: antal medlemmer, som aktivt bidrager til pensionsordningen. Antal medlemmer med opsat pensionsret: antal medlemmer, som er trådt ud af pensionsordninger, men som stadig har opsatte pensionsrettigheder. Antal pensionsmodtagere: antal personer, som modtager pensionsydelser (herunder enkepension, efterladtepension osv.).

(3) Tallene for Spanien, Portugal og Italien omfatter også data for nogle pensionsfonde under søjle 3. Der er tale om personlige pensionsordninger, hvor arbejdsgiveren ikke er involveret.